b'\n_START_ARTICLE_\nAbdul Azeez Abdul Rahim\n_START_SECTION_\nLatar belakang\n_START_PARAGRAPH_\nAbdul Azeez merupakan anak ketiga daripada 5 orang adik-beradik. Beliau berkahwin dengan Khadijah dan memperolehi 4 orang anak iaitu dua orang lelaki dan dua orang perempuan (Mohd Khairul Anwar, Mohd Khairul Azman, Khaleeda Azwa dan Khaleeda Azeera). Beliau mengaku fasih berbahasa Melayu, Inggeris dan Tamil.\n_START_SECTION_\nNGO\n_START_PARAGRAPH_\nAbdul Azeez pernah menglibatkan diri dalam kesukarelawan semasa menjadi pengerusi Logistik Yayasan Aman Malaysia untuk bencana tsunami di Aceh dan bencana tsunami di Sri Lanka/India pada tahun 2005. Kini, beliau merupakan Pengerusi Kelab Putera 1Malaysia dan banyak menjalankan aktiviti-aktiviti bantuan kemanusiaan di dalam dan luar negara.\n_START_SECTION_\nPemuda dan Putera UMNO\n_START_PARAGRAPH_\nBeliau juga bertindak sebagai Timbalan Pengerusi Bencana Alam Pemuda UMNO Malaysia untuk bantuan bencana tsunami di negeri Kedah tahun 2005. Beliau merupakan Ketua Putera UMNO sejak 2007 sebagai satu usaha meremajakan UMNO. Salah satu cara adalah dengan cuba menarik penglibatan mat rempit kepada UMNO dan aktiviti berfaedah. Salah satu cara ialah menjadi Ketua Ekspedisi Terjun Bebas Kutub Utara Putera UMNO 2007.\n_START_SECTION_\nMajlis Tertinggi UMNO\n_START_PARAGRAPH_\nAbdul Azeez terpilih dalam Perhimpunan Agung UMNO 2009 pada Mac 2009. Untuk itu, beliau diletakkan menjadi Ahli jawatankuasa Biro Membasmi Dadah Majlis Tertinggi UMNO dan Ahli jawatankuasa Biro Belia dan Sukan UMNO Malaysia.'